ভাৰতীয় বায়ু সেনাৰ ইতিহাসত এক নৱ সংযোজন ঘটাই আজি অন্তৰ্ভুক্ত কৰা হয় দেশৰ প্ৰথমখন দেশীয় নিৰ্মিত যুঁজাৰু হেলিকপ্টাৰ 'প্ৰচণ্ড'।
আজি যোধপুৰত কেন্দ্ৰীয় প্ৰতিৰক্ষা মন্ত্ৰী ৰাজনাথ সিঙৰ উপস্থিতিত স্বদেশত নিৰ্মিত এই লাইট কমবেট হেলিকপ্টাৰ বায়ুসেনাত আনুষ্ঠানিকভাৱে অন্তৰ্ভুক্ত কৰা হয়।
প্ৰতিৰক্ষা মন্ত্ৰী ৰাজনাথ সিঙে 'প্ৰচণ্ড'ত বহি বিমানখনৰ প্ৰদৰ্শনীমূলক উৰণত অংশ লয়। এই বিমানখনৰ অন্তৰ্ভুক্তিৰ লগে লগে ভাৰতীয় বায়ু সেনাৰ শক্তি বৃদ্ধি পাব বুলি মন্ত্ৰীগৰাকীয়ে মন্তব্য কে।
নিজ ভাষণত সিঙে প্ৰচণ্ডক 'বিজয় ৰথ' বুলি অভিহিত কৰি অনাগত সময়ত ক্ৰমে এনে পদক্ষেপৰ দ্বাৰা ভাৰতৰ নাম মহাশক্তিধৰ দেশসমূহৰ ভিতৰত প্ৰথম হ'ব বুলি আশা প্ৰকাশ কৰে।
যোধপুৰ এয়াৰবেছত অনুষ্ঠিত হোৱা প্ৰচণ্ডৰ এই অন্তৰ্ভুক্তি অনুষ্ঠানত দেশৰ নৱ নিযুক্ত চীফ অৱ ডিফেঞ্চ ষ্টাফ অনিল চৌহান আৰু আইএএফৰ মুৰব্বী এয়াৰ চীফ মাৰ্শ্বেল ভি আৰ চৌধুৰী উপস্থিত থাকে।
প্ৰচণ্ড নামৰ এই লাইট কমবেট হেলিকপ্টাৰখন হিন্দুস্তান এৰোনটিক্স লিমিটেডে নিৰ্মাণ কৰিছে।
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
অধিকৃত মাৰিঅ'পোলত নতুন সামৰিক ঘাটি নিৰ্মাণ কৰিছে ৰাছিয়াই; ডনবাছ ভ্ৰমণৰ বাবে সাজু পুটিন!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
